**รายละเอียดกิจกรรมยกระดับศักยภาพ SMEs ด้วย Productivity 4.0**

**ภายใต้แนวคิดเพิ่มผลิตภาพความสุขยุค 4.0 (Happy Productivity 4.0)**

**วัตถุประสงค์**  เพื่อขับเคลื่อน SMEs โดยการเพิ่มผลิตภาพด้วยเทคโนโลยีและระบบสารสนเทศควบคู่การ จัดการด้านความสุข

**กลุ่มเป้าหมาย**  SMEs กลุ่มอุตสาหกรรมเกษตรแปรรูป อาหารแปรรูป ยางพาราและผลิตภัณฑ์ยางพารา ใน เขตพื้นที่กรุงเทพมหานครและปริมณฑล

**ระยะเวลา**  มกราคม – สิงหาคม 2562

**กระบวนการดำเนินงาน**

1. การจัดสัมมนาเชิงปฏิบัติการสร้างเครือข่ายสุขสัมพันธ์ เพื่อสร้างสัมพันธ์ระหว่างผู้ประกอบการ เชื่อมเครือข่ายผู้ประกอบการและนโยบายภาครัฐ และสานความร่วมมือต่อยอดธุรกิจ
2. การให้คำปรึกษาแนะนำ 5 Man-day ให้เลือกรับบริการหัวข้อใดหัวข้อหนึ่ง ประกอบด้วย

การพัฒนาพื้นที่ตัวอย่างในการใช้เทคโนโลยีอนาคตที่เข้าถึงง่าย

1. การติดตั้งเซ็นเซอร์เพื่อวัดอุณหภูมิในกระบวนการผลิต
2. การติดตั้งเซ็นเซอร์เพื่อวัดความชื้นในกระบวนการผลิต
3. การติดตั้ง Vision Camera
4. การใช้เทคโนโลยีอนาคตอื่นๆ เช่น โปรแกรม PLC การติดตั้งเซ็นเซอร์วัดความหวาน หรือความเข้มข้น ฯลฯ

การเตรียมความพร้อมเพื่อยกระดับการใช้เทคโนโลยีแห่งอนาคต

1. การพัฒนาผลิตภาพด้วยเครื่องทุ่นแรง
2. การเพิ่มผลิตภาพในโรงงาน
3. การสัมมนาเชิงปฏิบัติการ “50 อาวุธปรับปรุงงานอย่างง่าย (KAIZEN)” ให้ความรู้เรื่อง 50 เครื่องมือไคเซน เพื่อแก้ไขปัญหาการเพิ่มผลิตภาพด้าน คุณภาพ ต้นทุน และกำหนดส่ง เช่น การใช้คนน้อย การใช้ประโยชน์จากคอมพิวเตอร์ ใบงานมาตรฐาน ไม่รับของเสีย ไม่ทำของเสีย การคิดทำอัตโนมัติ ฯลฯ
4. กิจกรรม Happy Day สร้างขวัญกำลังใจพนักงาน กระตุ้นศักยภาพภายในตนเองให้เกิดความร่วมมือเปลี่ยนพฤติกรรม สร้างวัฒนธรรม และรักองค์กรตามแนวทางเพิ่มผลิตภาพความสุขยุค 4.0 และโรงงานน่าอยู่
5. การประกวดผลงานการเพิ่มผลิตภาพความสุขยุค 4.0 ใน 3 มิติ (SMEs Smart PIF) ได้แก่ คนทำงานอย่างมีความสุข (Smart People) องค์กรเพิ่มขีดความสามารถการแข่งขัน (Smart Industry) และสภาพแวดล้อมในโรงงานน่าอยู่ (Smart Factory)

**ผลประโยชน์ที่จะได้รับ**

1. กิจการสามารถเพิ่มขีดความสามารถในการแข่งขันโดยการลดของเสียร้อยละ 3 หรือลดต้นทุน ร้อยละ 6 หรือ เพิ่มยอดขายร้อยละ 9
2. กิจการได้แนวทางการจัดการด้านความสุขเพื่อเพิ่มพลังชีวิตองค์กร และเกิดสภาพแวดล้อมที่เหมาะสมตามแนวทางโรงงานน่าอยู่
3. กิจการมีโอกาสใช้ประโยชน์จากเครือข่ายเพื่อต่อยอดธุรกิจ
4. กิจการได้เทคนิคการปรับปรุงงานอย่างง่ายจำนวน 50 เครื่องมือ
5. กิจการมีโอกาสได้เข้าร่วมการออกบูธแสดงสินค้าร่วมกับกรมส่งเสริมอุตสาหกรรม

**หน่วยงานผู้รับผิดชอบ**

กลุ่มพัฒนาการจัดการธุรกิจ กองพัฒนาขีดความสามารถธุรกิจอุตสาหกรรม โทรศัพท์ 0 2202 4536